
Par konkursa dialogu “Ēku siltumapgādes vieda vadība”
(identifikācijas numurs ID Nr. GNP 2025/132)


[bookmark: _Hlk192664660][bookmark: _Hlk191472016]1. Jautājums:
Nolikumā minēts, ka visa programmatūra (gan pirmkods, gan izpildes kods), pēc projekta beigām pāriet pašvaldību īpašumā. Mēs plānojam piedāvāt gan jaunizstrādājamas, gan esošas, gan pilnveidojamas programmatūras komponentes, tajā skaitā:
a. [..] iekārtu vadības mākoņpakalpojuma platforma, kuru uzņēmumam nav plānu pārdot, turklāt šādas platformas izmaksas ir krietni virs visa projekta budžeta un pašvaldību lietderība iegādāties privātu šādu platformu būtu vērtējama kā strīdīga. Sākot no uzturēšanas izmaksām, beidzot ar tās ciešo saistību ar jaunu produktu nepārtrauktu izstrādi un atbalstu. Mūsu piedāvātais sadarbības modelis ir piegādāt platformas lietošanas tiesības (licences). Pēc analoģijas tik pat labi sanāk, ka ja serveriem vajadzīgas operētājsistēmas, tad tās arī jāpiegādā kā pirmkods un izpildkods.
b. Pilnveidojamās programmatūras komponentes - tie ir plānotie uzlabojumi mūsu platformā, lai nodrošinātu nepieciešamās integrācijas un esošās sistēmas atbilstību izvirzītajām prasībām. Šādi uzlabojumi ir uzņēmuma iekšējas izmaksas sava mākoņpakalpojuma nodrošināšanā un netiek tieši piestādīti klientam, tomēr 1.punktā minētās licences nodrošina pakalpojuma lietošanu ietverot šos uzlabojums.
c. Jaunizstrādājamas komponentes - mākslīgā intelekta modelis un programmatūras serviss - tā būtu atsevišķa ārēja sistēma, kas tiktu izstrādāta no jauna. Šī komponente izmantojot API izsaukumus, iegūtu datus no ēku vadības sistēmas (mūsu gadījumā [..]) un veiktu aprēķinus, pielāgojumus un prognozē balstītus korekciju aprēķinus, tos savukārt nododot atpakaļ ēkas vadības sistēmai (arī API izsaukumi), tādejādi iegūstot papildus precizitāti ēkas vadībā. Šāda ārēja sistēma teorētiski būtu pasūtītājam lietojama arī ar citām ēku vadības sistēmām, tomēr tā šī projekta ietvaros tiek izstrādāta balstoties uz [..] iespējām, kuras citām vadības sistēmām var nebūt un mēs kā piegādātājs šādu garantētu alternatīvu nevaram apsolīt nākotnē.
Līdz ar to vēršam uzmanību, ka programmatūras īpašumtiesībās ir jāapraksta detalizētāk, atsevišķi izdalot minētās kategorijas.
Atbilde:
Skaidrojam, ka ar viedo risinājumu saprotams piegādātāja izstrādātais jaunradītais risinājums. Izmaksas par mākoņpakalpojumiem, trešo pušu programmatūru un citas izmaksas, kas nepieciešamas sistēmas izveidei un uzturēšanai iekļaujamas finanšu piedāvājumā, kas būs jāiesniedz konkursa dialoga noslēguma posmā. Paskaidrojam, ka iepirkuma līguma projekts, vērtēšanas kritēriji un tehniskā specifikācija šī posma nolikumam pievienota informatīvos nolūkos un tiks apspriesta, attiecīgi tiks koriģēta nākamā konkursa dialoga posmā. 

2.  Jautājums:
Nolikumā īpaši uzsvērts, ka visi iegūtie dati ir pasūtītāja īpašums, kas pēc būtības ir saprotams, tomēr vēršam uzmanību, ja piegādājam iekārtas, kas vāc datus un to apstrāde tiek organizēta caur mākoņplatformu [..], tad dati pastarpināti tur tiek glabāti, līdz iestājās to noilgums un tie nav nepieciešami ēkas pilnvērtīgai regulēšanai. Paralēli dati var tikt pārsūtīti ārējām pasūtītāja sistēmām, tomēr datu lietošanas tiesībām jābūt arī vadības platformai, pretējā gadījumā telpas regulēt nebūtu iespējams.  
Atbilde:
Skaidrojam, ka dialoga laikā kandidāti izteiks redzējumu un priekšlikumus par tehniskajā specifikācijā iekļautajām prasībām, pirmajā posmā nolikumam tehniskā specifikācija pievienota informatīvos nolūkos. Tehniskā specifikācija konkursa dialoga otrajā posmā tiks izstrādāta sarunās ar kandidātiem. 

3. Jautājums:
 Projektā minēts, ka šis ir kritiskās infrastruktūras projekts. Lūzu izvērtēt vai tiešām izmantojot piegādājamo sistēmu var būtiski kaitēt pasūtītājam - izpildmehānismi ir viegli atslēdzami un nekorektas darbības standartprocedūra ir pārslēgt iekārtas manuālā darba režīmā, ēkas vienkāršotai regulēšanai, attiecīgi neredzam kā šis risinājums var apdraudēt pašvaldības no kiberdrošības puses. Šāda prasība būtiski sadārdzina projektu pieprasot katra darbinieka SAB vērtēšanu, tajā skaitā katru santehniķi un palīgstrādnieku. Tāpat mums kā uzņēmumam, kas nestrādā ar valsts noslēpumu, nav ne jausmas vai SAB būtu gatavs pašu uzņēmēju apstiprināt kā kritiskas infrastruktūras piegādātāju un šādā gadījumā neliegtu slēgt līgumu par sistēmas piegādi.
Atbilde:
Tehniskās specifikācijas sadaļā “Papildinformācija” norādīts, ka Pašvaldība atbilst būtisko pakalpojumu sniedzēja klasifikācijai (atbilstoši Kiberdrošības likuma izpratnei). Pašvaldība identificējusi izstrādājamo sistēmu kā B līmeņa sistēmu. Veicot līdzšinējo izvērtējumu, pašvaldība nesaskata šo projektu kā kritiskās infrastruktūras projektu. Skaidrojam, ka dialoga laikā kandidāti izteiks redzējumu un priekšlikumus par tehniskajā specifikācijā iekļautajām prasībām, šī posma nolikumam tā pievienota informatīvos nolūkos.

